Gens Sempronia

A Sempronia család a plebeius, ám ennek ellenére arisztokrata. Leghíresebb ősük, a földtörvényéről híres Tiberius Sempronius Gracchusról, aki a mai napig példaként szolgál a Sempronia család számára. A "Gracchusok" politikai bázisát az alsóbb társadalmi rétegek nyújtják. A népszerűségüket a szegények érdekében intézett reformok, gabona- és kenyérosztásoknak, illetve a régóta ígért földosztási reformnak köszönhetik.

.

### Gaius Sempronius Gracchus

Róma consulja, a *Populares* frakció vezetője. A consulságot nem választásokon, hanem bátyja, Tiberius halála után kapta meg, hiszen ő volt a *consul suffectus.* Korábban Africa Provincia proconsulja volt. A populares frakció *de facto* vezetője is lett egyben bátyja halála után, és biztosította pozícióját azáltal, hogy az őt és a Sempronia család hatalmát ellenző politikusokat eltávolította a frakcióból.

Gaiust az emberek heves szónoklatairól és a reformokért való elhivatottságáról ismerik. Bátyja volt mindig a visszafogottabb, megfontoltabb, míg Gaius inkább a tettek embere. Kedvenc kutyája, Ferox, szinte mindig vele tart, ahová csak lehet. Gyakran hasonlítják Gaiust is egy vadászkutyához, mivel ha egyszer "vérszagot érez", akkor addig meg nem áll, amíg "el nem kapja a prédáját."

.

### Gnaeus Sempronius Gracchus

Africa provincia proconsulja, Gaius fia. Apja nyomdokait követi, bár inkább szeret a hadügyekkel foglalkozni, mint a politikával. A lehető legjobb oktatást biztosította számára apja, és élt is a lehetőséggel. Neveltetése és Sempronius mivolta miatt erősen népbarát politikát folytat, ami miatt az afrikai polgárok kitörő örömmel fogadták proconsullá való kinevezését. Egyike volt azoknak, akik amellett kampányoltak, hogy albán, olasz és római lakosokat telepítsenek Afrikába, mivel szerinte a Köztársaságban meg kell teremteni és erősíteni a közös népi kultúrát, ami által egységben marad a Róma égisze alatt élő sok nép.

.

.

### Septimus Sempronius Gracchus

A *Cohortes Praetoriae-*t vezető *Praefectus Praetorio.* Gaius unokaöccse, Septimus már korán elveszítette szüleit és testvéreit egy szerencsétlet tűzeset során, csak ő és húga élték túl. Tizennégy évesen kiderítette, hogy szülei gyilkosság áldozatai lettek, majd beperelte a gyilkosokat, akik a következő nap nyom nélkül eltűntek Rómából. A *cohortes urbanes* rangjait végigjárva Róma városának rendészeti főtisztje volt, illetve a hadseregben is betöltött rendfenntartói tisztséget. Tapasztalatai miatt nevezték ki a praetoriánusok vezetőjének, amely által, fiatal kora ellenére, jelenleg Róma egyik legbefolyásosabb tisztségét tölti be, azonban Septimus mindig próbálja kerülni a rivaldafényt, még beszédet sem mondott a fórumon.

A nép körében elterjedt, hogy az ő nevéhez köthető a mondás, miszerint "*senki se tudja, hogy mindenről tudsz.*"

.

### **Cassia Sempronia Prima**

Septimus húga, aki jelenleg a család Róma melletti birtokán él. A vele egykorú arisztokrata lányokkal ellentétben világjárt személy, korábban már egész Európát bejárta, s tervezi felfedezni Afrikát is. Halk, visszahúzódó, ámbár magabiztos személy, nagyon hasonlít bátyjára. Ez nem meglepő, hiszen mindössze négy éves volt, amikor szüleit elveszítette, így bátyja nevelte fel. Nem házasodott még meg és sem bátyja, sem pedig nagybátyja nem sürgeti ez ügyben. Baráti viszonyban van Livia Cornelia Primával, az idősebbik Cornelia lánnyal, de ezen kívül kevés kapcsolatot ápol a római arisztokrata nőkkel. Több nyelven is beszél, s gyakran segít bátyja munkájában is, legyen szó nyomozásról, információszerzésről vagy belső kivizsgálásról.